Geraint Løvgreen a'r Enw Da

Band Cymraeg ydy Geraint Løvgreen a'r Enw Da, a ffurfiodd yn 1981.
bawd|Geraint Lovgreen a'r Enw Da - Clang Clwyd, Awst 1985
Synau hapus adran bres yr Enw Da a geiriau dychanol y prif ganwr yw dwy elfen unigryw'r grŵp, gydag ychydig o faledi mwy difrifol, yn cynnwys 'Nid Llwynog oedd yr Haul', a enillodd wobr Cân i Gymru yn 1982 i Geraint Lovgreen fel cyfansoddwr, gyda geiriau gan y Prifardd Myrddin ap Dafydd. Yn chwarae'r bas yn y grŵp roedd Prifardd arall, Iwan Llwyd, oedd hefyd wedi cyfansoddi nifer o'u caneuon mwy barddonol eu naws.

Mae dylanwadau grwpiau a cherddoriaeth yr 80au i'w clywed yn eu sain; ac fel ffasiwn yr 80au, dyma grŵp sydd yn cael cyfnodau o boblogrwydd mawr o dro i dro, yn enwedig fel band byw - gyda seid-lein arbennig yn chwarae mewn priodasau.

Gyda chaneuon crafog, doniol fel 'Dwi'm Isio Mynd i Sir Fôn', a 'Dwi'n Cael Fy Stalkio Gan Siân Lloyd', mae hiwmor yn elfen allweddol yn eu caneuon a'u perfformiadau byw.

Rhyddhaodd Geraint Lovgreen a'r Enw Da yr albwm Busnes Anorffenedig ar label Sain yn 2008.

Aelodau
 Geraint Løvgreen: llais, allweddellau
 Iwan Llwyd: gitâr fas
 Elwyn Williams: gitâr
 Kevin Jones: gitâr
 Owen Owens: drymiau, llais
 Gwil John: sacsoffon (tenor)
 Huw Owen: sacsoffon (tenor), ffliwt
 Edwin Humphreys: sacsoffon (alto), clarinét, iwffoniwm, offerynnau chwythu
 Einion Gruffudd: sacsoffon (alto), bombard
 Huw Lloyd Williams: sacsoffon (alto),
 Owain Arwel Davies: trombôn,
 Bari Gwilliam: trwmped.
 John Keith Roberts: trwmped
 Emyr Roberts: gitâr fas
 Huw Vaughan Roberts: gitâr
 Huw Lloyd Williams: sacsoffon
 Euros Wyn: sacsoffon

Disgograffi
 Geraint Lovgreen a’r Enw Da, 1985, (Sain)
 Os Mêts … Mêts, 1988, (Sain)
 Enllib, 1990, (Gwalia)
 Be ddigwyddodd i Bulgaria?, 1993 (Crai)
 Geraint Løvgreen a'r Enw Da (Goreuon 1981-1998), 16 Gorffennaf 1998 (Sain)
 Busnes Anorffenedig... 2008 (Sain)
Mae'r Haul Wedi Dod, 2019 (Sain)

Cyfeiriadau

Dolenni allanol
 Safle MySpace Geraint Løvgreen a'r Enw Da
 Proffil Geraint Lovgreen gan BBC Cymru

Categori:Bandiau Cymraeg
Categori:Sefydliadau 1983

Categori:Prosiect Wicipop